als_Latn dik_Latn sag_Latn
Autoritetet në Egjipt kanë pranuar se 4 – vjeçari, i cili javën e shkuar u dënua me burgim të përjetshëm nën akuzën e vrasjes, ishte një gabim nga ana e tyre.
Ahmed Mansour Karni, u gjykua dhe dënua për vepra të rënda penale, që sipas akuzës i kishte bërë të gjitha kur ishte vetëm 2 – vjeç.
Megjithatë, siç raporton BBC sot, zëdhënësi ushtarak, Kolonel Mohammad Samir, pranoi se gjykata kishte bërë një gabim, kjo pasi emri i vogëlushit ishte i njëjtë me atë të një 16 – vjeçari, që duhet të kishte marrë dënimin.
Me anë të një postimi në Facebook, Koloneli Samir tha se Ahmed Mansour Qurani Sharara ishte i dyshuari që duhet të ishtë dënuar.
Mbetet e paqartë se çfarë do të ndodhë me adoleshentin. /tvklan.al
als_Latn als_Latn als_Latn als_Latn als_Latn